Եթե գիտակցեք այս երկու գործոնի, այսինքն` տղամարդկանց առողջ հասարակության ու ընկերական հարաբերությունների կարևորությունը և անձնական պատասխանատվություն կրեք դրանց համար, ձեր առաջ կնահանջեն բոլոր տեսակի դժվարությունները, ավելին, անհաղթահարելի թվացող գործերը կդառնան խաղ ու պար, իսկ իրականացնելը` պատվաբեր` սկսած հայրենիքի պաշտպանությունից, որը յուրաքանչյուր տղամարդու առաջնահերթ և սրբազան պարտքն է: Հայրենիքի պաշտպանություն` նշանակում է ամե՛ն ինչի պաշտպանություն: Պաշտպանված երկում ապահով ու անվտանգ են քո բոլոր հարազատները, մտերիմները, հայրենակիցները, սրբությունները, հոգևոր ու նյութական մշակույթի բոլո՛ր-բոլոր արժեքները: Այս ամենի գիտակցության դեպքում միայն դուք` որպես ազգային անվտանգության երաշխավորներ, գերազանց կկատարեք ձեր գերագույն գործառույթը: